《效刘屏山作十二相属歌》
元代·祖柏

鼷鼠不发千钧机，衅钟无罪牛何之。大人虎变不可测，狡兔死窟元来痴。

龙梭悬壁风雷起，常山蛇行首应尾。服车良马时使欤，触藩羸羊势然耳。

楚人冠猴事有无，鸡肋取食难为图。累累堪笑丧家狗，慎勿远效辽东猪。

作者简介：元僧。庆元人，寓嘉定，号子庭。幼从禅学，尝住慧聚寺，善画兰，与普明齐名。能口辨，有诗名。浪迹云游，乞食村落。所居名“不系舟子庭”。有《不系舟集》。